Den amerikanske forbudskampen hadde stor betydning for utviklingen av avholdspolitikken i europeiske land, også i Norge, fra tiden før første verdenskrig og fremover. Det var meldinger om de ikkevoldelige aksjonene og den politiske agitasjonen som nådde over Atlanteren fra USA. I norske forskningsrapporter og sakprosa om forbudstiden er USAs betydning vektlagt, mens Carrie Nations voldelige aksjoner sjelden er nevnt. De var ikke representative for det amerikanske forbudsarbeidet, og ser heller ikke ut til å ha inspirert til lignende handlinger utenlands.